Handtóku Bandaríkjamann sem grunaður er um hrottalegt morð í Kaupmannahöfn
Danska lögreglan handtók í dag bandarískan ríkisborgara sem er einn tveggja mann sem grunaðir eru um að hafa framið hrottalegt morð á leigubílstjóranum Torben Vagn Knudsen í Kaupmannahöfn í mars. Lík fórnarlambsins hafði verið skorið í sjö hluta sem fundust víðs vegar um borgina síðustu helgina í mars.
Hinn grunaði heitir Jared Heller og er 34 ára. Hann hafði verið eftirlýstur af dönsku lögreglunni og Interpol í viku en í morgun hringdi hann í lögregluna og gaf sig fram og var þá handtekinn í íbúð við Amagerbrogade í Kaupmannahöfn.
Heller hefur búið í Kaupmannahöfn um nokkurt skeið en hann er giftur danskri konu og á með henni barn. Dómari mun í dag úrskurða hvort hann verður settur í gæsluvarðhald eins og saksóknarar hafa farið fram á.
Heller, sem er meðstofnandi hipp-hopp útgáfufyrirtækis í Philadelphiu og plötusnúður, sást með Vagn um klukkan sjö á laugardagsmorguninn um þar síðustu helgi þar sem Heller yfirgaf bar. Vagn sást aldrei á lífi eftir það.
Lögreglan leitar einnig annars manns í tengslum við rannsókn málsins. Sá heitir Ahmad Numan Isaac Rahma, frá Súdan. Hann er 27 ára gamall og er vinur Hellers.
Danska lögreglan handtók í dag bandarískan ríkisborgara sem er einn tveggja mann sem grunaðir eru um að hafa framið hrottalegt morð á leigubílstjóranum Torben Vagn Knudsen í Kaupmannahöfn í mars.
Lík fórnarlambsins hafði verið skorið í sjö hluta sem fundust víðs vegar um borgina síðustu helgina í mars.
Hinn grunaði heitir Jared Heller og er 34 ára.
Hann hafði verið eftirlýstur af dönsku lögreglunni og Interpol í viku en í morgun hringdi hann í lögregluna og gaf sig fram.
Lögreglan leitar einnig annars manns í tengslum við rannsókn málsins. Sá heitir Ahmad Numan Isaac Rahma, frá Súdan.